**TIRGUS IZPĒTE**

**“****Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”**

**(ID Nr. BNP TI 2024/50 VKKF)**

**1. Informācija par pasūtītāju:**

|  |  |
| --- | --- |
| Pasūtītājs | Balvu novada pašvaldība |
| Reģistrācijas numurs | 90009115622 |
| Adrese, e-pasta adrese | Bērzpils iela 1A, Balvi, Balvu nov., LV-4501, dome@balvi.lv  |
| Kontaktpersona saistībā ar tirgus izpētes priekšmetu | Viļakas muzeja vadītāja Rita Gruševa, mob.28386859 |
| Kontaktpersona saistībā ar piedāvājuma sagatavošanu/ iesniegšanu | Balvu novada administrācijas Iepirkumu nodaļas iepirkumu speciāliste Inga Puriņa – Eglīte, mob.25725572, e-pasts: inga.purina.eglite@balvi.lv  |
| Pasūtītāja darba laiks | pirmdienās, otrdienās un trešdienās 8.30-17.00; ceturtdienās 8.30-18.00;piektdienās 8.30-16.00. |

**2. Tirgus izpētes priekšmets:**

2.1. Ekspozīcijas “Viļakas apkārtne vēstures līkločos” interaktīvo programmu – ekspozīcijas, spēļu, skaņu, slaidšovu un puzles, izstrāde un uzstādīšana Viļakas muzejam, atbilstoši Tehniskajai specifikācijai (skat. 1.pielikumu).

2.2. Tirgus izpēte tiek veikta Valsts Kultūrkapitāla fonda Muzeju nozares attīstības programmas projekta “Ekspozīcijas “Viļakas apkārtne vēstures līkločos” noslēguma posma realizācija” ietvaros.

2.3. Pretendents nevar iesniegt piedāvājuma variantus.

**3. Piedāvājuma izvēles kritērijs:** zemākā cena.

**4. Līguma izpildes vieta:** Viļakas muzejs, Balvu iela 13, Viļaka, Balvu nov., LV-4583.

**5. Līguma izpildes termiņš:** Programmas izstrāde – 5 (piecu) mēnešu laikā no līguma noslēgšanas. Pretendents nav tiesīgs piedāvājumā norādīt garāku izpildes termiņu. Noslēgtā līguma termiņa grozījumi ir pieļaujami, ja tie ir objektīvi pamatoti.

**6. Līgumcena:** cenā jābūt iekļautiem visiem ar iepirkuma līguma izpildi saistītiem izdevumiem, t.sk., nodokļiem, nodevām, administratīvajām izmaksām, transporta izdevumiem, iespējamiem sadārdzinājumiem u.c. cenu izmaiņām, kā arī tādām izmaksām, kas nav minētas, bet bez kurām nebūtu iespējama kvalitatīva un normatīvajiem aktiem atbilstoša līguma izpilde.

**7. Apmaksas nosacījumi:** 30 (trīsdesmit) dienu laikā pēc nodošanas-pieņemšanas akta parakstīšanas un atbilstoša rēķina saņemšanas.

**8. Piedāvājuma derīguma termiņš:** vismaz 30 dienas pēc piedāvājumu iesniegšanas beigu termiņa.

**9. Prasības pretendentam:**

9.1. Pretendentam jābūt reģistrētam LR Uzņēmumu reģistrā vai līdzvērtīgā reģistrā ārvalstīs (ja pretendents ir juridiska persona). Informācija tiks pārbaudīta LR Uzņēmumu reģistra tīmekļvietnē <https://www.ur.gov.lv/lv/> .

9.2. Pretendentam jābūt reģistrētam Valsts ieņēmumu dienestā (ja pretendents ir fiziska persona). Informācija tiks pārbaudīta Valsts ieņēmumu dienesta tīmekļvietnes sadaļā “Saimnieciskās darbības veicēji, VID reģistrētās juridiskās personas un citas personas” <https://www6.vid.gov.lv/SDV> .

9.3. Pretendents iepriekšējo 3 (trīs) gadu laikā (2021., 2022., 2023.gadā un 2024.g. līdz piedāvājuma iesniegšanas dienai) ir izstrādājis vismaz 2 (divas) programmas. Pasūtītājs pārliecināsies par sniegtā pakalpojuma atbilstību, saņemot atsauksmes no pakalpojumu saņēmēja.

9.4. Piedāvājums jāparaksta paraksttiesīgai personai.

9.5. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi. Latvijā reģistrētām vai pastāvīgi dzīvojošām personām dokuments nav jāiesniedz – pretendentu izslēgšanas noteikumi tiks pārbaudīti LR Ārlietu ministrijas mājas lapas [www.mfa.gov.lv](http://www.mfa.gov.lv) vai Sankciju katalogā <https://sankcijas.lursoft.lv/site/index>. Pārbaude tiek veikta tikai pretendentam, kuram tiks piešķirtas līguma slēgšanas tiesības.

**10. Iesniedzamie dokumenti:**

10.1. Finanšu piedāvājums (skat. 2.pielikumu).

10.2. Tehniskais piedāvājums (skat. 3.pielikumu).

10.3. Pretendenta pieredzes saraksts (skat.4.pielikumu) un pretendenta pieredzi apliecinoša dokumenta kopijas, piem., pasūtītāja atsauksmes, izziņas, nodošanas-pieņemšanas akti vai citi alternatīvi dokumenti par sniegto pakalpojumu saistību ar Tehniskajā specifikācijā norādītajiem darbiem. Iesniegtajā dokumentā jābūt iekļautai, vismaz, šādai informācijai:

- pasūtītājs (nosaukums, kontaktpersona, telefona Nr.);

- līguma priekšmets un izpildes vieta;

- sniegtā pakalpojuma īss raksturojums;

- līguma izpildes periods.

10.4. Ja piedāvājumu paraksta pilnvarota persona – piedāvājumam jāpievieno šīs personas pilnvarošanas dokumenta kopija.

10.5. Ārvalstīs reģistrētām personām:

10.5.1. ja pretendents (juridiska persona) ir reģistrēts līdzvērtīgā uzņēmumu reģistrā ārvalstīs – jāiesniedz attiecīgās institūcijas ārvalstīs izsniegtas reģistrācijas apliecības kopija;

10.5.2. par Starptautisko un Latvijas Republikas nacionālo sankciju likuma 11.1 panta pirmajā daļā minētajiem izslēgšanas noteikumiem ārvalstu uzņēmumam jāiesniedz:

- attiecīgas ārvalstu iestādes izziņa par valdes/ padomes sastāvu;

- pretendenta apliecinājums, ka izziņā norādītā informācija joprojām ir aktuāla.

**11. Piedāvājuma iesniegšanas datums, laiks, vieta, veids:**

11.1. Piedāvājumi var tikt nosūtīti pa pastu, ar kurjeru, iesniegti personīgi vai elektroniski līdz **29.05.2024., plkst.15.00**.

11.2. Piedāvājuma iesniegšanas vieta: **Balvu novada pašvaldība, Bērzpils ielā 1A, Balvi, Balvu nov., LV-4501.**

11.3. Ja piedāvājumu iesniedz nosūtot pa pastu vai kurjeru, pasūtītājam to ir jāsaņem norādītajā adresē līdz 11.1.punktā norādītajam piedāvājumu iesniegšanas termiņam.

11.4. Sūtot elektroniski, pieteikums jāparaksta ar **drošu elektronisko parakstu** un jānosūta uz e-pasta adresi: dome@balvi.lv , vēstules tēmā norādot: *“Piedāvājums tirgus izpētei ar ID Nr. BNP TI 2024/50 VKKF”*.

11.5. Piedāvājuma sūtījuma noformēšana: piedāvājumu ievieto aizlīmētā aploksnē, uz kuras norāda:

- pretendenta nosaukumu un adresi;

- pasūtītāja nosaukumu un adresi;

- atzīme ar norādi: *Tirgus izpētei “Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”, ID Nr. BNP TI 2024/50 VKKF.* *Neatvērt līdz 29.05.2024., plkst.15.00”*.

**12. Papildus informācija:**

12.1. Ja līdz noteiktajam piedāvājumu iesniegšanas termiņam netiek iesniegts neviens piedāvājums, pasūtītājs ir tiesīgs piedāvājuma termiņu pagarināt vai tirgus izpēti izbeigt bez rezultātiem.

12.2. Ja līdz noteiktajam piedāvājumu iesniegšanas termiņam tiek iesniegti mazāk kā 3 (trīs) piedāvājumi, pasūtītājs rīkojas šādā secībā:

12.2.1. pagarina piedāvājumu iesniegšanas termiņu;

12.2.2. atkārtoti pagarina piedāvājumu iesniegšanas termiņu un, papildus, nosūta informāciju par tirgus izpēti uz vismaz 3 (trīs) (ja iespējams) piegādātāju e-pasta adresēm;

12.2.3. trešo reizi pagarina piedāvājumu iesniegšanas termiņu un, papildus, ievieto tirgus izpētes publikāciju iepirkumu atbalsta mājas lapā Iepirkumi.lv <https://www.iepirkumi.lv/> .

12.3. Pasūtītājam nav pienākums veikt pilnīgi visas 12.2.punkta apakšpunktos norādītās darbības, ja 3 (trīs) pretendentu piedāvājumi tiek saņemti pirms vēl ir secīgi veiktas visas 12.2.punkta apakšpunktos norādītās darbības.

12.4. Ja pasūtītājam, secīgi veicot 12.2.punkta apakšpunktos norādītās darbības, nav izdevies iegūt informāciju par vismaz 3 (trim) piegādātājiem, pasūtītājs izdara izvēli no 2 (diviem) pretendentiem vai slēdz iepirkuma līgumu ar vienīgo pretendentu, tirgus izpētes rezultātu apkopojumā attiecīgi aprakstot tirgus izpētes gaitu, izveidojušās situācijas īpašo raksturu un pamatojot izdarīto izvēli.

12.5. Ja izsludinātās tirgus izpētes dokumentos ir nepieciešams veikt izmaiņas, pasūtītājs pārtrauc tirgus izpēti, izdara nepieciešamās izmaiņas un izsludina tirgus izpēti no jauna. Grozījumu veikšana jau izsludinātās tirgus izpētes ietvaros nav pieļaujama.

12.6. Pasūtītājs ir tiesīgs jebkurā brīdī pārtraukt tirgus izpēti, veikt izmaiņas tirgus izpētes nosacījumos/ dokumentos un rīkot jaunu tirgus izpēti.

12.7. Ja izraudzītais pretendents atsakās slēgt iepirkuma līgumu ar pasūtītāju, līguma slēgšanas tiesības tiek piedāvātas nākamajam pretendentam ar zemāko cenu/ augstāko punktu skaitu vai arī tirgus izpēte tiek pārtraukta, neizvēloties nevienu piedāvājumu.

12.8. Pasūtītājs ir tiesīgs neslēgt iepirkuma līgumu, ja tam ir objektīvs pamatojums. Tirgus izpētes rezultāti ir saistoši pasūtītājam tad, ja tiek slēgts iepirkuma līgums.

12.9. Ja ir iesniegti tirgus izpētē noteiktajām prasībām neatbilstoši piedāvājumi vai vispār nav iesniegti piedāvājumi, tirgus izpēte tiek izbeigta bez rezultāta.

12.10. Uz pretendentu nedrīkst būt attiecināmi Starptautisko un Latvijas Republikas nacionālo sankciju likuma 11.1 panta pirmajā daļā noteiktie izslēgšanas noteikumi.

12.11. Par jebkuru informāciju, kas ir konfidenciāla, pretendentam jābūt īpašai norādei.

12.12. Piedāvājumi, kas ir iesniegti pēc norādītā piedāvājumu iesniegšanas termiņa, netiek vērtēti.

**13. Rezultātu paziņošana:**

13.1. 3 (trīs) darba dienu laikā pēc tirgus izpētes noslēgšanās, t.sk., tirgus izpētes pārtraukšanas vai izbeigšanas, pasūtītājs paziņo par tās rezultātiem:

13.1.1. ievieto informāciju Balvu novada pašvaldības mājas lapas <http://www.balvi.lv/> sadaļā “Tirgus izpētes” (ja par to sākotnēji ir bijis ievietots paziņojums), norādot vismaz šādu informāciju:

- tirgus izpētes rezultātu publicēšanas datumu;

- pretendenta, kuram piešķirtas līguma slēgšanas tiesības, vārdu, uzvārdu / nosaukumu, Reģ.Nr.;

- līgumcenu bez PVN;

- ja tirgus izpēte ir pārtraukta vai izbeigta, papildus jānorada izbeigšanas vai pārtraukšanas pamatojums.

13.1.2. paziņojumu par rezultātiem nosūta pretendentiem uz to piedāvājumā norādītajām pasta vai e-pasta adresēm (ja ir saņemti piedāvājumi); paziņojumi par rezultātiem visiem pretendentiem nosūtāmi vienlaikus; paziņojumā norāda vismaz šādu informāciju:

- visus tirgus izpētes pretendentus un to piedāvātās cenas bez PVN;

- tirgus izpētes uzvarētāju;

- tikai noraidītajam pretendentam – noraidīšanas iemeslu.

**14. Personu datu apstrāde:** Pasūtītājs tirgus izpētē iesniegtos personas datus ievāc, izmanto, glabā un dzēš, pamatojoties uz Eiropas parlamenta un Padomes Regulas (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti, ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta b) apakšpunktu, kas nosaka, ka datu apstrāde ir likumīga, ja apstrāde ir vajadzīga līguma, kura līgumslēdzēja puse ir datu subjekts, izpildei vai pasākumu veikšanai pēc datu subjekta pieprasījuma pirms līguma noslēgšanas un c) apakšpunktu, kas nosaka, ka apstrāde ir vajadzīga, lai izpildītu uz pārzini attiecināmu juridisku pienākumu, t.i., dati tiks izmantoti noteikto mērķu sasniegšanai. Jebkurā laikā persona ir tiesīga prasīt savu datu atjaunošanu, informāciju par datu lietošanu, kā arī prasīt datu dzēšanu. Pasūtītājas garantē, ka datu apstrādē tiek ievērotas Eiropas Savienības un nacionālo normatīvo aktu prasības.

Pielikumā:

1.pielikums – Tehniskā specifikācija;

2.pielikums – Finanšu piedāvājums (veidlapa);

3.pielikums – Tehniskais piedāvājums (veidlapa);

4.pielikums – Pretendenta pieredze (veidlapa).

1.pielikums

Tirgus izpētei

“Ekspozīcijas “Viļakas apkārtne vēstures līkločos”

interaktīvo programmu izstrāde un uzstādīšana Viļakas muzejam”

(ID Nr. BNP TI 2024/50 VKKF)

**TEHNISKĀ SPECIFIKĀCIJA**

**“Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”**

**(ID Nr. BNP TI 2024/50 VKKF)**

1. Izstrādātās programmas[[1]](#footnote-1) satur:

|  |  |  |  |
| --- | --- | --- | --- |
| Nr. p.k. | Nosaukums | Paredzamie darbi | Rezultāts |
| 1. | Vienkāršotās programmas izstrāde skārienjūtīgajam ekrānam par padomju laiku (*stends ar skārienjūtīgo monitoru jau ir*) | Vienkāršota programmas izstrāde par padomju laiku, kurai nav nepieciešama rokasgrāmata un programmas dokumentācija. Programmai jābūt ērti un viegli lietojamai.  | Ikviens cilvēks, apskatot ekspozīciju, papildus varēs iepazīt padomju laika notikumus – apskatot aptuveni 231 fotogrāfijas ar īsiem aprakstiem. Muzeja apmeklētāji fotogrāfijās un aprakstos iepazīs Viļakas daudzveidīgo industriālo vēsturi, kā arī iegūs informāciju par Žīguru un Kupravas pilsētciematiem. Programmā, jāiestrādā trīs izvēles iespējas – Viļaka, Žīguri, Kuprava. Izvēles opcijām ir jābūt vienkāršām, bez sarežģītas sistēmas (*skat melnrakstu pielikumā*). Programmu var ērti pārlikt no viena datu nesēja uz citu.  |
| 2. | 1 puzles un 2 spēļu izveide, kā arī stenda izstrāde ar stendā iebūvēto skārienjūtīgo monitoru un datoru spēlēm un puzlei | Ekspozīcijas koncepcijas vizuālajam tēlam atbilstoši izstrādāts stends ar stendā iestrādātu skārienjūtīgu monitoru un datoru (ekrāna izmērs vismaz 19", ekrāna minimālā izšķirtspēja FHD, operētājsistēma vismaz Windows 10 Home vai ekvivalents, atmiņa vismaz 256 GB, operatīvā atmiņa <RAM> vismaz 8 GB, savienojumi: WiFi, bluetooth, USB).Stenda minimālie izmēri, mm: 600x900x50. | Tiks izveidota 1 puzle par Viļakas pilsētas ielām.Tiks izveidotas 2 spēles – Viļakas sadaļā vajadzēs hronoloģiski pareizi ievietot notikumus, savukārt Žīguru pilsētciematam salikt salīdzinošās bildes pa pāriem – agrāk un tagad.Vienā stendā ar vienkāršu programmu palīdzību varēs salikt puzli un izspēlēt divas spēles. Programmai jābūt ērti un viegli lietojamai. Programmu var ērti pārlikt no viena datu nesēja uz citu |
| 3. | Izveidot 3 pārvietojamos stendus ar stendā iestrādātu skārienjūtīgu monitoru ar slaidrādēm un vienkāršotām tekstu un fotogrāfiju programmām | Ekspozīcijas koncepcijas vizuālajam tēlam atbilstoši izstrādāti 3 (trīs) pārvietojami stendi ar stendā iestrādātu skārienjūtīgu monitoru (ekrāna izmērs vismaz 10", ekrāna minimālā izšķirtspēja FHD, datora/planšetes operētājsistēma vismaz Android 11 vai ekvivalents, atmiņa vismaz 64 GB, operatīvā atmiņa <RAM> vismaz 4 GB, savienojumi: WiFi, bluetooth, USB).Stenda minimālie izmēri, mm: 200x300x10. | Katrai planšetei paredzēta sava tēma – Viļakas notikumi, pieminekļi, kā arī kultūra un izglītība, tiks ievietotas fotogrāfijas un īsi apraksti (*informācijas melnraksts skatāms pielikumā*).Programmai jābūt ērti un viegli lietojamai. Programmu var ērti pārlikt no viena datu nesēja uz citu.  |
| 4. | 2 skaņu integrācija programmā | 2 skaņu integrācija izstrādātajā programmā | Viena vilciena skaņa, kur var uzspiest pogu un skan tuvojošais vilciens, kā arī lidmašīnas Arado 66 lidojuma skaņa, šķērsojot otrā pasaules kara ekspozīcijas vitrīnas.  |

Pielikumā:

1. Ekspozīcijas “Viļakas apkārtne vēstures līkločos” informācija programmai par padomju laiku;
2. Ekspozīcijas “Viļakas apkārtne vēstures līkločos” informācija par slaidrādēm.

2.pielikums

Tirgus izpētei

“Ekspozīcijas “Viļakas apkārtne vēstures līkločos”

interaktīvo programmu izstrāde un uzstādīšana Viļakas muzejam”

(ID Nr. BNP TI 2024/50 VKKF)

**FINANŠU PIEDĀVĀJUMS**

**“Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”**

**(ID Nr. BNP TI 2024/50 VKKF)**

**Skat. datni “2.pielikums\_Finansu\_piedavajums\_programmaturas\_izstrade”**

3.pielikums

Tirgus izpētei

“Ekspozīcijas “Viļakas apkārtne vēstures līkločos”

interaktīvo programmu izstrāde un uzstādīšana Viļakas muzejam”

(ID Nr. BNP TI 2024/50VKKF)

**TEHNISKAIS PIEDĀVĀJUMS**

**“Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”**

**(ID Nr. BNP TI 2024/50 VKKF)**

**Skat. datni “3.pielikums\_Tehniskais\_piedavajums\_programmaturas\_izstrade”**

4.pielikums

Tirgus izpētei

“Ekspozīcijas “Viļakas apkārtne vēstures līkločos”

interaktīvo programmu izstrāde un uzstādīšana Viļakas muzejam”

(ID Nr. BNP TI 2024/50 VKKF)

**PRETENDENTA PIERDZE**

**“Ekspozīcijas “Viļakas apkārtne vēstures līkločos” interaktīvo programmu izstrāde un uzstādīšana Viļakas muzejam”**

**(ID Nr. BNP TI 2024/50 VKKF)**

**Skat. datni “4.pielikums\_Pretendenta\_pieredze\_programmaturas\_izstrade”**

1. Pretendenta izvēlētie vizuālie un tehniskie risinājumi obligāti jāsaskaņo ar ekpsozīcijas koncepcijas autoru. [↑](#footnote-ref-1)